Burusho
Burusho ili Burusha je naziv za etničku grupu koja živi u dolini Hanza u sjevernom Pakistanu, iako se manji dio može naći i u oblastima doline Nagar i Yasin, te u susjednoj Indiji. Burusho se od ostalih naroda razlikuju po Burushaski jeziku, koji lingvisti trenutno ne mogu povezati ni sa jednim drugim jezikom na svijetu. To je razlogom raznih spekulacija o porijeku Burusha. Neki ih smatraju ostacima drevnog indijskog stanovništva koje je preživjelo arijsku invaziju, dok legende govore da je riječ o potomcima vojske Aleksandra Velikog. Burusha danas ima oko 40.000. Burushi su nekada bili animisti, ali su danas muslimani, uglavnom pripadnici ismailiti, iako među njima ima i sunita i šiita.